熵

係統計力學同熱力學等領域常用嘅一個概念，係一個熱力學系統具有嘅外延性質。考慮  呢個數值：是但搵個熱力學系統，佢會有一啲宏觀性質，而個系統會有若干個可能嘅微狀態，能夠同個系統啲宏觀性質吻合嘅微狀態數量就係  咁多個；熵係  嘅函數，即係話熵反映咗「已知個系統嘅宏觀性質如此，個系統有幾多個可能嘅微狀態」。假設每個微狀態都一樣咁有可能發生，個系統嘅熵可以用以下呢條式計出嚟：

當中  係波茲曼常數。

喺實際應用上， 嘅數值通常都極之大：根據估計，一嚿喺室溫同大氣壓力之下、容量 20 公升嘅氣體總共有大約  咁多粒氣體分子，而呢嚿氣體嘅  數值會更加大。

熱力學第二定律 

根據熱力學第二定律，一個封閉系統當中嘅熵永遠唔會跌，只有可能維持不變或者升。熱力學第二定律意味住，搵個封閉系統，隨住時間過去，個系統內部嘅粒子同能量頂櫳維持唔郁，而喺現實多數會慢慢走位，會漸漸趨向熱力學平衡－熵數值最大化嘅狀態。好似生物等嘅非封閉系統可以內部熵下降，但噉做實會引致佢周圍環境嘅熵升，而且升至少同一樣咁多。因為噉，宇宙嘅總熵依然會升。

順帶一提，如果宇宙最後真係完全變成熱力學平衡，根據物理學家計算，宇宙最後會變成溫度分佈完全平均，而且溫度接近絕對零度嘅空間，唔會再有任何作功，更加唔會有生命－而呢個情況就係假想中嘅熱寂。

同資訊嘅啦掕 

熵仲同資訊有住密切嘅啦掕：熵由帶隨機性嘅微狀態數量決定，所以熵會反映「知道咗個系統嘅宏觀性質，需要幾多資訊先可以講明個系統處於乜嘢物理狀態」；因為呢個緣故，外行人會話熵表達咗個系統有幾「亂」－一個系統嘅熵愈高，就表示觀察者對個系統知道得愈少，所以就愈「亂」。而對物理意義上嘅熵嘅考量的確同資訊理論有關。

同生命嘅啦掕 

生物學到咗廿一世紀初都仲有就「生命應該點樣定義」呢個問題作出討論。有生物學家講到，有生命嘅嘢有負熵嘅特性。

根據生物物理學觀點，「生物」可以想像成一種特殊嘅開放系統：佢哋有能力透過由環境嗰度攞能量，並且跟手將啲質素差咗嘅能量排返出嚟，嚟到去減低佢哋自己內部嘅熵－即係等佢哋自己內部嗰啲能量唔會散開變成平均嘅分佈；不過，負熵只係生物嘅其中一種特性，齋靠呢點唔可以定義「生命」－曉減低自己內部嘅熵嘅唔淨只係得應該屬於生物嘅嘢，雪櫃都識做呢樣嘢。

熱力學
粒子

Adam, Gerhard; Otto Hittmair (1992). Wärmetheorie. Vieweg, Braunschweig. ISBN 978-3-528-33311-9.
Atkins, Peter; Julio De Paula (2006). Physical Chemistry (8th ed.). Oxford University Press. ISBN 978-0-19-870072-2.
Baierlein, Ralph (2003). Thermal Physics. Cambridge University Press. ISBN 978-0-521-65838-6.
Ben-Naim, Arieh (2007). Entropy Demystified. World Scientific. ISBN 978-981-270-055-1.
Callen, Herbert, B (2001). Thermodynamics and an Introduction to Thermostatistics (2nd ed.). John Wiley and Sons. ISBN 978-0-471-86256-7.
Chang, Raymond (1998). Chemistry (6th ed.). New York: McGraw Hill. ISBN 978-0-07-115221-1.
Cutnell, John, D.; Johnson, Kenneth, J. (1998). Physics (4th ed.). John Wiley and Sons, Inc. ISBN 978-0-471-19113-1.
Dugdale, J. S. (1996). Entropy and its Physical Meaning (2nd ed.). Taylor and Francis (UK); CRC (US). ISBN 978-0-7484-0569-5.
Fermi, Enrico (1937). Thermodynamics. Prentice Hall. ISBN 978-0-486-60361-2.
Goldstein, Martin; Inge, F (1993). The Refrigerator and the Universe. Harvard University Press. ISBN 978-0-674-75325-9.
Gyftopoulos, E.P.; G.P. Beretta (2010). Thermodynamics. Foundations and Applications. Dover. ISBN 978-0-486-43932-7.
Haddad, Wassim M.; Chellaboina, VijaySekhar; Nersesov, Sergey G. (2005). Thermodynamics – A Dynamical Systems Approach. Princeton University Press. ISBN 978-0-691-12327-1.
Kroemer, Herbert; Charles Kittel (1980). Thermal Physics (2nd ed.). W. H. Freeman Company. ISBN 978-0-7167-1088-2.
Müller-Kirsten, Harald J. W. (2013). Basics of Statistical Physics (2nd ed.). Singapore: World Scientific. ISBN 978-981-4449-53-3.
Penrose, Roger (2005). The Road to Reality: A Complete Guide to the Laws of the Universe. New York: A. A. Knopf. ISBN 978-0-679-45443-4.
Reif, F. (1965). Fundamentals of statistical and thermal physics. McGraw-Hill. ISBN 978-0-07-051800-1.
Schroeder, Daniel V. (2000). Introduction to Thermal Physics. New York: Addison Wesley Longman. ISBN 978-0-201-38027-9.
Serway, Raymond, A. (1992). Physics for Scientists and Engineers. Saunders Golden Subburst Series. ISBN 978-0-03-096026-0.
Spirax-Sarco Limited, Entropy – A Basic Understanding A primer on entropy tables for steam engineering.
von Baeyer; Hans Christian (1998). Maxwell's Demon: Why Warmth Disperses and Time Passes. Random House. ISBN 978-0-679-43342-2.

攷

拎 

Entropy and the Second Law of Thermodynamics – an A-level physics lecture with detailed derivation of entropy based on Carnot cycle.

熱力學